
Grozījumi Enerģētikas likumā
Izdarīt Enerģētikas likumā (Latvijas Republikas Saeimas un Ministru Kabineta Ziņotājs, 1998, 20. nr.; 2000, 17. nr.; 2001, 12. nr.; 2005, 8., 13. nr.; 2008, 14. nr.; 2009, 2., 14. nr.; Latvijas Vēstnesis, 2010, 82., 106. nr.; 2011, 36., 161. nr.; 2012, 186. nr.; 2014, 60. nr.; 2016, 37., 52. nr.; 2018, 76. nr.; 2019, 212., 214., 240. nr., 2021, 22. nr.) šādus grozījumus:
1. Papildināt 20.1 pantu ar piekto daļu  šādā redakcijā:
"(5) Kā valstiski svarīga tautsaimniecības objekta vienotā dabasgāzes pārvades un uzglabāšanas sistēmas operatora daļas (akcijas)  vismaz tādā apmērā, kas nodrošina izšķirošo ietekmi, pieder valstij vai kapitālsabiedrībai, kuras visas daļas (akcijas) ir valsts īpašums un kuras nevar privatizēt vai atsavināt, un tās nav atsavināmas vai izmantojamas kā ķīla kredītu vai citu saistību nodrošināšanai.''.
 
2. Papildināt 20.3 pantu ar 1.1 daļu šādā redakcijā:
''(1)1 Šī panta pirmās daļas 1. punkts neattiecas uz gadījumiem, kad komersanta, kas ir vienotais dabasgāzes pārvades un uzglabāšanas sistēmas operators, daļas vai akcijas tiek pārdotas regulētā tirgū.''.

 
3. Papildināt 111. pantu ar sesto daļu šādā redakcijā:
''(6) Šā panta trešās daļas 1., 2., 3. un 4. punkta prasības nav attiecināmas, ja viena persona regulētajā tirgū iegādājas mazāk par 10 procentiem no vienotā dabasgāzes pārvades un uzglabāšanas sistēmas operatora balsstiesīgo daļu vai akciju skaita.''.
4. Papildināt 114. pantu ar septīto, astoto, devīto, desmito, vienpadsmito un divpadsmito daļu šādā redakcijā:
''(7) Informāciju par vienotā dabasgāzes pārvades un uzglabāšanas sistēmas operatora dalībniekiem (akcionāriem) Regulatoram sniedz vienotais dabasgāzes pārvades un uzglabāšanas sistēmas operators Regulatora noteiktajā kārtībā.''.
 
''(8) Ja komersanta, kas ir vienotais dabasgāzes pārvades un uzglabāšanas sistēmas operators, daļas vai akcijas tiek pārdotas regulētā tirgū un tas neatbilst  šā likuma 111. panta trešās daļas 1., 2., 3. vai 4. punkta prasībām, vienotā dabasgāzes pārvades un uzglabāšanas sistēmas operatora dalībniekam (akcionāram), kura dēļ ir konstatēta neatbilstība, sākot no daļu (akciju) iegūšanas brīža līdz brīdim, kad tiek novērsta neatbilstība, ir aizliegts izmantot visu viņam piederošo daļu (akciju) balsstiesības un tam netiek izmaksātas dividendes.''.
 
''(9) Šā panta astotajā daļā minētajā gadījumā kopējo lemttiesīgo daļu (akciju) skaitu aprēķina, no visām balsstiesīgajām daļām (akcijām), atņemot tās daļas (akcijas), kuru balsstiesību izmantošana ir aizliegta.''.
 
''(10) Ja vienotā dabasgāzes pārvades un uzglabāšanas sistēmas operatora dalībnieks (akcionārs), kuram ir aizliegts izmantot viņam piederošo daļu (akciju) balsstiesības, sākot no daļu (akciju) iegūšanas brīža, saņēmis dividendes, tam ir pienākums veikt nepamatoti izmaksāto dividenžu atmaksu.''.
 
''(11) Dabasgāzes pārvades un uzglabāšanas sistēmas operatora dalībnieku (akcionāru), kura dēļ ir konstatēta neatbilstība šā likuma 111. panta trešās daļas 1., 2., 3. vai 4. punkta prasībām, tiesa, pamatojoties uz dabasgāzes pārvades un uzglabāšanas sistēmas operatora prasību, var izslēgt no dabasgāzes pārvades un uzglabāšanas sistēmas operatora akcionāru kopuma, ja dalībnieks (akcionārs) sešu mēnešu laikā kopš konstatēta neatbilstība nav veicis tādas darbības, lai konstatēto neatbilstību novērstu.''.
 
''(12) Šā panta vienpadsmitajā daļā minētajā gadījumā dalībnieka (akcionāra) daļas (akcijas) pāriet pārvades un uzglabāšanas sistēmas operatoram, kuram ir pienākums izmaksāt izslēgtajam dalībniekam (akcionāram) viņa ieguldījumu, kuru nosaka atbilstoši Komerclikuma 156. panta otrās daļas noteikumiem.".

